Diari Oficial de la Generalitat Valenciana


Sumari del DOGV 3056, del 13-08-1997 (1997/9132)

Bases per a la provisió d'una plaça d'encarregat de zeladors.
-------------------------------------------------------------

### Dades del document

Número de DOGV
:   3056

Data del DOGV
:   13-08-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9132


Data del document
:   03-07-1997

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * concurs administratiu
    * administració local

Ajuntament de Castelló de la Plana. Bases per a la provisió d'una plaça d'encarregat de zeladors.  
El Ple de l'Ajuntament, en sessió ordinària de 27 de juny de 1997, va adoptar, entre altres, l'acord d'aprovar les bases específiques que hauran de regir en el procediment per a la provisió en propietat d'una plaça d'encarregat de zeladors (promoció interna), mitjançant concurs oposició, vacant en la plantilla de funcionaris del Patronat Municipal d'Esports d'aquest Ajuntament, i que tot seguit s'insereixen:  
Bases  
Primera. Característiques de la plaça  
1.1 La plaça està enquadrada en el grup D, corresponent a l'escala d'administració especial, subescala de serveis especials, classes de comeses especials, amb la denominació d'encarregat de zeladors de camps d'esports, i té com a funcions les de coordinació dels zeladors, control de treball, control de l'aigua de piscines i de subministrament de material esportiu i de reparacions per a instal·lacions esportives.  
1.2 L'horari que haurà de realitzar l'aspirant que obtinga la plaça serà flexible, de matí i vesprada, a determinar per la corporació segons les necessitats del servei, ajustant-se en la totalitat al legalment establit per al Patronat Municipal d'Esports de la ciutat de Castelló de la Plana.  
Segona. Requisits dels aspirants  
Els qui vulguen prendre part en aquestes proves selectives hauran de reunir els següents requisits:  
a) Tenir la condició de funcionari de carrera de l'Ajuntament de Castelló de la Plana, pertanyent al grup E,  
administració especial, serveis especials, comeses especials, amb una antiguitat de, almenys, dos anys.  
b) Tenir la titulació de graduat escolar o equivalent.  
Tercera. Sol·licituds  
3.1 Participants  
Els qui vulguen participar en les corresponents proves selectives ho hauran de sol·licitar mitjançant el model general d'instància, dirigida a l'alcalde, a la Secretaria d'aquest Ajuntament (Registre General), i hauran d'adjuntar un resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic caldrà indicar el número de gir.  
Per a ser admesos a les proves i prendre-hi part, a més de les circumstàncies personals, les persones sol·licitants hauran de manifestar en els instàncies que reuneixen tots els continguts exigits, referits sempre a la data d'expiració del termini assenyalat per a la presentació d'instàncies.  
Les persones que opten a la plaça reservada a l'empara de la disposició addicional dinou de la Llei 307/1984, de 2 d'agost, per a qui tinga la condició legal de persona amb minusvalidesa, hauran de formular en la sol·licitud de participació l'opció a l'esmentada plaça reservada, així com la declaració de reunir la condició exigida a aquest efecte.  
3.2 Termini.  
El termini de presentació de sol·licituds serà de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
3.3 Lloc.  
Les sol·licituds s'hauran de presentar en el Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.4 Drets d'examen.  
L'import dels drets d'examen i de formació de l'expedient per cada una de les proves selectives, es fixarà en la corresponent convocatòria, i només es podrà tornar quan l'aspirant no fóra admés a les proves per falta de requisits per a participar en les proves.  
Quarta. Admissió d'aspirants  
Acabat el termini de presentació d'instàncies, l'Alcaldia Presidència dictarà una resolució, en el termini màxim d'un mes, en què declararà aprovades les llistes d'aspirants admesos i exclosos, que es publicarà en el Butlletí Oficial de la Província i al tauler d'anuncis de l'Ajuntament, amb el nom i cognoms dels admesos i exclosos i, si s'escau, la causa de no-admissió, indicant-hi el lloc, data i hora del començament de les proves selectives, així com la composició nominal del tribunal. Contra aquesta resolució es podrà presentar reclamació en el termini de 10 dies.  
Cinquena. Tribunal qualificador  
5.1 Composició.  
- President: l'alcalde o membre de la corporació en qui delegue.  
- Secretari: un funcionari d'aquest Ajuntament.  
- Vocals:  
a) Un representant de la Generalitat Valenciana.  
b) Dos funcionaris de carrera del Patronat Municipal d'Esports de la ciutat de Castelló de la Plana.  
c) Un representant dels funcionaris designat per la Junta de Personal de l'Ajuntament de Castelló de la Plana.  
La designació dels membres del tribunal inclourà la dels respectius suplents.  
5.2 Els vocals hauran de posseir una titulació o especialització igual o superior a l'exigida en aquesta convocatòria.  
5.3 Abstenció i recusació  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'hauran d'abstenir d'intervenir i hauran de notificar aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
5.4 Constitució i actuació  
Els tribunals no podran constituir-se ni actuar sense l'assistència de més de la meitat dels integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en aquestes en tot allò no previst en aquestes bases, i per a l'adequada interpretació de les bases específiques d'aquesta convocatòria.  
Tots els membres del tribunal tindran veu i vot, excepte el secretari, que no tindrà vot. En cada sessió del tribunal podran participar els membres titulars presents en el moment de la constitució i, si estan absents, els suplents, sense que es puguen substituir entre si en la mateixa sessió.  
Si una vegada constituït el tribunal i iniciada la sessió se n'absenta el president, aquest designarà, d'entre els vocals concurrents, el que el substituirà durant l'absència.  
De cada sessió, el tribunal n'estendrà una acta, on es faran constar les qualificacions dels exercicis, i també les incidències i les votacions que es produïsquen.  
Les actes numerades i rubricades constituiran l'expedient que reflectirà el procés selectiu dut a terme.  
Si els membres del tribunal cessen, una vegada iniciades les proves de l'oposició, en els càrrecs en virtut dels quals van ser designats, continuaran exercint les funcions corresponents en els tribunals fins que acabe totalment el procés selectiu.  
Si per qualsevol motiu els membres del tribunal, el secretari o el seu suplent, no poden continuar sent-ne membres, amb independència de la responsabilitat en què incórreguen, impedint la continuació reglamentària del procediment selectiu per falta de titulars o suplents necessaris, es consideraran vàlides les actuacions anteriors i, després dels tràmits reglamentaris corresponents, es designaran els substituts dels que han cessat i, posteriorment, es realitzaran les actuacions que falten fins a l'acabament de l'esmentat procés selectiu.  
5.5 Indemnitzacions per raó del servei.  
Els membres del tribunal percebran les indemnitzacions que per raó del servei tinguen establides en el Reial Decret 236/1988, de 4 de març (BOE número 73, de 26 de març de 1993), o en la disposició aplicable en el moment de la realització de les proves selectives.  
L'alcalde president, una vegada conegut el nombre d'aspirants, establirà el màxim d'assistència a meritar.  
El tribunal que actue en les proves selectives tindrà la mateixa categoria quarta que es fixe per als que actuen en l'administració central de l'estat, d'acord amb l'article 33.2 del Reial Decret 236/1988, de 4 de març, revisat mitjançant la Resolució de 22 de març de 1993 per acord del Consell de Ministres.  
Sisena. Començament i desenvolupament de les proves selectives  
El primer exercici començarà en les dates que s'anunciaran en la resolució per la qual s'aprove la llista d'aspirants, i l'ordre d'actuació dels opositors, s'iniciarà pel primer d'aquells el cognom del qual comence per la lletra que a l'efecte s'establisca per a cada any per resolució de la Secretaria d'Estat per a l'Administració Pública, apareguda en els butlletins oficials corresponents i continuarà per ordre alfabètic.  
El començament de la resta d'exercicis s'anunciarà només al tauler d'anuncis de l'Ajuntament i al local on s'haja fet la prova precedent, amb una antelació mínima de 12 hores si es tracta del mateix exercici i de 24 si es tracta d'un de nou.  
Entre l'acabament d'un exercici i el començament del següent haurà de transcórrer un termini mínim de 72 hores i màxim de 45 dies naturals.  
Els aspirants seran convocats en crida única. La no-presentació a qualsevol dels exercicis en el moment de ser cridat, comporta automàticament que decaiga en els seus drets a participar en aquest exercici i en els successius i, en conseqüència, quedarà exclòs del procés selectiu. No obstant això, en els supòsits de cas fortuït o força major que hagen impedit la presentació dels aspirants en el moment previst, sempre que aquest siga degudament justificat i així ho aprecie el tribunal, es podrà examinar discrecionalment els aspirants que no van comparéixer quan van ser cridats, sempre que no haja acabat la prova corresponent, ni s'entorpisca el desenvolupament de la convocatòria amb perjudici per a l'interés general o de tercers.  
El tribunal, llevat de raons que justifiquen el contrari, adoptarà mesures oportunes per a garantir que els exercicis siguen corregits sense conéixer la identitat de l'aspirant en la fase d'oposició.  
Setena. Proves selectives i qualificació  
7.1 La fase d'oposició constarà dels següents exercicis, de caràcter obligatori i eliminatori:  
- Primer. Pràctic:  
· Primera fase: consistirà en la presa de mostres i control de clor, ph i temperatura de l'aigua de la piscina Castalia, i grau hidromètric de l'ambient, amb indicació dels valors mínims i màxims de clor-brom i ph permesos per la Conselleria de Medi Ambient, i les actuacions a realitzar perquè els nivells de l'aigua i recinte de la piscina, siguen els adequats a la normativa sobre piscines públiques.  
· segona part: consistirà en la realització durant un període màxim de dues hores de la redacció d'un pla de distribució horària de zeladors en funció de les activitats esportives del mes, així com la redacció d'una proposta raonada de despeses per al subministrament de material esportiu o de reparacions.  
- Segon. Teòric: consistirà a desplegar per escrit tres temes dels inclosos en l'annex de les presents bases, un de la part general i dos de la part específica, elegits a l'atzar, en un període màxim de tres hores.  
L'aspirant que no obtinga 5 punts com a mínim en cada un dels exercicis obligatoris, serà eliminat; a aquest efecte, cada membre del tribunal qualificarà amb una puntuació de 0 a 10 punts en cada una de les proves. La puntuació obtinguda en cada exercici serà la mitjana aritmètica de les puntuacions atorgades pels membres del tribunal, sent necessari rebutjar a aquest efecte la màxima i la mínima concedides, o, si s'escau, una de les que apareguen repetides com a tals, si entre elles hi ha una diferència superior a 2 punts.  
La puntuació total de cada aspirant serà la suma dels punts obtinguts en tots els exercicis.  
7.2 Fase de concurs: no es valoraran en aquesta fase els requisits exigits en la convocatòria. No tindrà caràcter eliminatori i es puntuarà de la següent forma:  
a) Haver exercit de fet, amb independència del règim administratiu, funcions en places classificades en el grup D, administració especial, serveis especials, comeses especials, en ajuntaments o en qualsevol organisme públic: a raó de 0,50 punts per any o fracció de sis mesos, fins a un màxim de 4 punts.  
b) Haver prestat serveis com a zelador de camps d'esports en ajuntaments o en qualsevol organisme públic: a raó de 0,25 punts per any o fracció de sis mesos, fins a un màxim de 3 punts.  
c) Per cursos de perfeccionament relacionats amb la funció a exercir:  
- Fins a 20 hores: 0,25 punts.  
- De 21 a 50 hores: 0,50 punts.  
- De 51 a 100 hores: 1,00 punt.  
- De 101 a 150 hores: 2,00 punts.  
- De 151 a 200 hores: 3,00 punts.  
- De 201 a 250 hores o més: 3,50 punts.  
La puntuació total d'aquest apartat serà de 3,50 punts.  
Només es valoraran aquests cursos si van ser convocats o organitzats per la universitat, instituts o escoles oficials de formació de funcionaris i altres entitats oficials.  
d) Coneixement del valencià: es valorarà fins a un màxim de 3 punts, sempre que s'acredite estar en possessió del corresponent certificat o homologació expedits per la Junta Qualificadora de Coneixements de Valencià, d'acord amb la següent escala:  
- Coneixement oral: 0,75 punts.  
- Coneixement de grau elemental: 1,25 punts.  
- Coneixement de grau mitjà: 2,50 punts.  
- Coneixement de grau superior: 3,00 punts.  
e) Formació personal: no acumulatius.  
- Títol de batxiller o equivalent: 0,5 punts.  
- Títol de grau mitjà: 1 punt.  
- Títol de llicenciat: 2 punts.  
f) Per posseir el títol que expedeix la Generalitat Valenciana (Conselleria de Medi Ambient), que habilita a realitzar les funcions a què es refereix l'article 18, 45 i concordants del Decret 255/1994, de 7 de desembre, del Consell de la Generalitat Valenciana: 1,5 punts.  
g) Assistència a jornades i congressos tècnics: 0,25 punts per assistència.  
La puntuació final serà la que resulte de sumar a la fase de concurs les de la fase de l'oposició.  
Vuitena. Publicitat de les qualificacions  
Acabada la qualificació, el mateix dia que s'adopten els acords corresponents seran exposats al tauler d'anuncis i en la resta de llocs que assenyalen les lleis, les qualificacions de cada exercici de l'oposició.  
D'acord amb aquesta llista s'elevarà a l'òrgan competent, a més de l'acta de cada sessió, la proposta de nomenament dels aspirants aprovats amb major puntuació total, sense que en cap cas puga el nombre d'aquests ser superior al de places convocades.  
Novena. Presentació de documents  
En el termini de 20 dies naturals a comptar de l'endemà de la publicació de la llista d'aprovats en les condicions reglamentàries, els aspirants proposats pel tribunal hauran d'acreditar que reuneixen les condicions exigides en les presents bases.  
Els qui tinguen la condició de funcionari públic o contractat en règim laboral per organismes públics estaran exempts de justificar les condicions i els requisits exigits i acreditats quan van obtenir el nomenament anterior; per tant, hauran de presentar únicament el certificat del ministeri, de la corporació o de l'organisme públic del que depenguen, justificatiu de la condició de funcionari i que compleixen les condicions i requisits assenyalats.  
No obstant això, si en la convocatòria s'exigeixen condicions o requisits que no consten en l'expedient personal, caldrà acreditar-los de la forma indicada abans.  
La falta de presentació de la documentació dins del termini establit, excepte els casos de força major o quan de la presentació dels documents es desprenga el no-compliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal en relació amb l'aspirant, i la impossibilitat d'efectuar el nomenament d'aquest, sense perjudici d'altres responsabilitats en què haja pogut incórrer.  
En aquest cas, la proposta es considerarà feta a favor dels aspirants, ordenats d'acord amb la puntuació obtinguda.  
Deu. Nomenament i presa de possessió, i prestació de jurament o promesa  
Presentada la documentació pels interessats, i sent aquesta conforme, l'òrgan municipal competent autoritzarà la presa de possessió de la plaça esmentada.  
En el mateix termini, si s'escau, els interessats hauran d'exercir l'opció prevista en l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques. Qui sense causa justificada no firme el contracte dins del termini, perdrà tots els drets derivats de la superació de les proves selectives i del subsegüent nomenament conferit.  
En l'acte de presa de possessió, l'interessat haurà de prestar jurament o promesa, d'acord amb la fórmula prevista en el Reial Decret 707/1979, de 5 d'abril (BOE número 83, de 6 d'abril de 1989).  
Onze. Impugnació i revocació de la convocatòria  
Contra aquestes bases, que exhaureixen la via administrativa, s'hi podrà interposar un recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa, durant el termini de dos mesos a comptar de l'endemà de l'última publicació.  
ANNEX  
Part general  
Tema 1. L'administrat. Col·laboració i participació en les funcions administratives. El principi d'audiència de l'interessat.  
Tema 2. L'acte administratiu. Concepte. Elements. Principis generals del procediment administratiu. Normes reguladores. Dimensió temporal del procediment administratiu: dies i hores hàbils, còmput de terminis. Recepció i registre de documents.  
Tema 3. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici. Els recursos administratius.  
Part específica  
Tema 1. El Patronat Municipal d'Esports coma forma de gestió del servei públic de l'Ajuntament de Castelló de la Plana, organització, competències i finalitats.  
Tema 2. Les instal·lacions esportives del Patronat Municipal d'Esports, denominació, ubicació i principals activitats esportives.  
Tema 3. Estructura administrativa del Patronat Municipal d'Esports, especial referència a les funcions de l'encarregat de zeladors.  
Tema 4. Organització d'esdeveniments esportius d'especial rellevància, funcions que hi ha d'exercir l'encarregat de zeladors.  
Tema 5. El manteniment de les instal·lacions esportives. Planificació del manteniment i tasques a exercir.  
Tema 6. Els contractes de subministrament per a campanyes i activitats esportives. Forma de selecció del contractista. Funcions que hi ha d'exercir l'encarregat de zeladors. Els contractes menors.  
Tema 7. Manteniment i control d'instal·lacions. Els llibres de registre d'incidències i tasques realitzades pels zeladors.  
Tema 8. Manteniment i conservació de les zones enjardinades de les instal·lacions esportives. Especial referència a l'entrenament de la gespa dels camps de futbol.  
Tema 9. Seguretat i higiene en la realització de treballs de pintura en instal·lacions. Mitjans a utilitzar pels zeladors.  
Tema 10. Seguretat i higiene en la realització de treballs de jardineria.  
Tema 11. Seguretat i higiene en la realització de treballs de fusteria i metall en les instal·lacions esportives.  
Tema 12. Actuacions a realitzar l'encarregat de zeladors en cas d'emergències durant la realització d'esdeveniments esportius.  
Cosa que es fa pública perquè se'n prenga coneixement.  
Castelló de la Plana, 3 de juliol de 1997.- El tinent d'alcalde director de l'Àrea de Serveis Generals: Juan Borrás Llorens.